da en da nl ca da de de es da nb da da da da da da da da da da da nb da tr de da da da da de da da da da nb da da da da da da da da nl da en da da es nl da
3F: Mindstelønsdirektiv skal for EU-domstolen | 3F
3F’s formand opfordrer kraftigt til, at Danmark sender EU-direktivet om mindsteløn til EU-domstolen for at teste lovligheden og trække en tydelig streg i sandet i forhold til EU-indblanding i national løndannelse og dermed vores gode danske arbejdsmarkedsmodel.
”EU har slet ikke kompetence til at lovgive om national løndannelse og organisering,” siger Henning Overgaard.
”Det står sort på hvidt i traktaten, at det er medlemslandenes ansvar. Derfor er vores klare opfordring at Danmark anlægger et annullationssøgsmål ved EU-domstolen, for at få testet lovligheden.”
3F’s formand anerkender, at der undervejs i den politiske forhandlingsproces og behandling af direktivet er fjernet nogle af de – set med danske øjne – værste bestemmelser, og at EU-kommissionen har forsøgt at indhegne de kollektive arbejdsmarkedsmodeller, som den danske og den svenske.
”Men på trods af dette, er der INGEN garanti for, at vores måde at forhandle løn- og arbejdsvilkår på og danske lønmodtagere ikke vil blive påvirket af direktivet på sigt. Og hvis man her bøjer nakken og accepterer EU-indblanding i nationale arbejdsmarkedsforhold, på trods af den manglende kompetence og klare traktat-tekst, så er det en farlig glidebane for, hvad EU skal lovgive om i fremtiden,” siger Henning Overgaard.
3F’s formand håber, at den danske enighed og brede modstand imod mindsteløns-direktivet de sidste godt tre år – fra arbejdsgiverne og fagbevægelsen, regeringen og Folketinget og de danske medlemmer af Europa-Parlamentet – nu også omsættes til enighed om at indbringe direktivet for EU-domstolen.
”Det er nødvendigt at Danmark trækker en tydelig streg i sandet overfor EU i forbindelse med mindstelønsdirektivet. En streg, der tydeliggør traktat-teksten om, at nationale lønforhold og organisering af arbejdsmarkedet er de enkelte medlemslandes ansvar – ikke EU’s.”
Det er på ingen måde sikkert, hvorvidt Danmark får helt eller delvist – eller slet ikke får – medhold i et annullationssøgsmål. Men det vil som minimum få domstolen til at forholde sig kritisk til lovligheden af det vidtgående direktiv, som er det første, hvor EU lovgiver direkte om løn.
”Et annullationssøgsmål vil tvinge EU-domstolen til at tage stilling til lovligheden af direktivets indhold i forhold til traktaten. Dermed vil vi som minimum få anlagt nogle klare præmisser for en eventuel fortsat anvendelse af direktivet.”
”3F’s grænse er enkel. Alle former for tiltag, der på nogen måde kan true den danske arbejdsmarkedsmodel, siger vi nej til. Det gjorde vi i går, det gør vi i dag, og det vil vi også gøre i morgen. Også hvis de kommer fra EU.”
For yderligere information, kontakt 3F's pressetelefon på 88 92 88 92.
Følg pressemeddelelser fra 3F
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra 3F
3F: Opløftende 2030-plan fra regeringen – men mangler afgørende investeringer30.9.2022 09:35:07 CEST | Pressemeddelelse
Det er på flere måder en fornuftig 2030-plan, som regeringen spiller ud med fredag. Fokus på velfærd og grønne investeringer frem for skattelettelser og nedskæringer i det sociale sikkerhedsnet. Men der mangler elementære investeringer, som regeringen kan finde i 3F’s 2030-plan.
Kæmpe bifald til 3F’s formand Henning Overgaard27.9.2022 16:43:28 CEST | Pressemeddelelse
3F’s kongres i Aalborg genvalgte tirsdag forbundsformand Henning Overgaard under stort bifald. Lene Krabbe Dahl er ny forbundssekretær. Kenneth Hove er ny hovedkasserer.
Kommunal virksomhed er Årets Arbejdsplads27.9.2022 15:19:14 CEST | Pressemeddelelse
Tirsdag løb den kommunale virksomhed Affald og Genbrug i Ringkøbing-Skjern Kommune med sejren i 3F’s kåring af Årets Arbejdsplads. Det er 30. gang, at en virksomhed kan pryde sig med titlen Årets Arbejdsplads.
3F: Spændende og nødvendigt udspil på uddannelsesområdet 26.9.2022 21:01:04 CEST | Pressemeddelelse
3F savner dog en præcis melding om, hvor mange penge der sættes af til AMU og erhvervsskolerne.
3F-kongres: Bedre vilkår for løstansatte26.9.2022 09:30:00 CEST | Pressemeddelelse
3F's formand Henning Overgaard advarer imod tendensen til stadig flere løstansatte i usikre, atypiske job
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022